ད་ནི་བརྗོད་བྱའི་དོན་དངོས་ལ་འཇུག་ན།སྐུ་ཞབས་ཞོགས་ལྗང་ལགས་ནི་དུས་རབས་ཀྱི་སྟེགས་བུའི་སྟེང་དུ་གླེང་རིན་ཡོད་པའི་ན་གཞོན་ཞིག་སྟེ།མི་རིགས་ཤིག་གི་གནས་བབས་དང་འབྱུང་འགྱུར་གྱི་ཆེད་དུ་མི་སྨྲ་བའི་རྟུལ་ཞུགས་དོར་ནས།བདེན་དྲང་གི་གནས་ལུགས་སྣུམ་པོ་མེ་ལྕེ་ཐོགས་པའི་སྨྲ་སྒོར་བསྐྱོན་པའི་འཐབ་མོ་བ་སྡུག་རུས་ཅན་ཞིག་རེད།ཁོང་གི་བདེན་ལུགས་ཤོད་པའི་ལྕེ་རྩལ་དང་།གདོང་ལེན་ཕོད་པའི་སྙིང་སྟོབས་དེས།ད་སྔོན་ཡང་གཉིད་དུ་ཡུར་བའི་གངས་ཐང་འདིར་སད་བརྡ་ཐེངས་གཅིག་གཏོང་མྱོང་ལ།ཐེངས་འདིར་བསྐྱར་ཏུ་གངས་ཅན་པའི་ན་གཞོན་ཡོངས་ལ་ལྐུལ་ལྕག་ཚ་ཐག་ཆོད་ཅིག་གཞུས་སོང།